Oficiālais Vēstnesis L 290 , 12/11/1999 Lpp. 0005 - 0008



Komisijas Regula (EK) Nr. 2393/1999 (1999. gada 11. novembris), ar kuru groza I, II un III pielikumu Padomes Regulai (EEK) Nr. 2377/90, ar ko nosaka Kopienas procedūru veterināro zāļu atlieku maksimāli pieļaujamo daudzumu noteikšanai dzīvnieku izcelsmes pārtikas produktos (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1990. gada 26. jūnija Regulu (EEK) Nr. 2377/90, ar ko nosaka Kopienas procedūru veterināro zāļu atlieku maksimāli pieļaujamo daudzumu noteikšanai dzīvnieku izcelsmes pārtikas produktos [1], kurā jaunākie grozījumi izdarīti ar Komisijas Regulu (EK) Nr. 2385/1999 [2], un jo īpaši tās 6. un 8. pantu, (1) tā kā saskaņā ar Regulu (EEK) Nr. 2377/90 pakāpeniski jānosaka visu to farmakoloģiski aktīvo vielu atlieku maksimāli pieļaujamie daudzumi, ko izmanto Kopienā veterinārajās zālēs, kuras paredzēts lietot produktīvajiem dzīvniekiem; (2) tā kā atlieku maksimāli pieļaujamie daudzumi jānosaka tikai pēc tam, kad Veterināro zāļu komiteja ir pārbaudījusi visu būtisko informāciju, kas attiecas uz attiecīgās vielas atlieku nekaitīgumu patērētājiem, kuri lieto dzīvnieku izcelsmes pārtikas produktus, un atlieku ietekmi uz pārtikas produktu rūpniecisko pārstrādi; (3) tā kā, nosakot veterināro zāļu atlieku maksimāli pieļaujamos daudzumus dzīvnieku izcelsmes pārtikas produktos, jāprecizē dzīvnieku sugas, kurās atliekas ir pieļaujamas, vielas daudzumi, kas pieļaujami katrā no attiecīgajiem gaļas audiem, kuri iegūti no dzīvnieka, kam lietotas zāles, (izmeklējamie substrāti), un to atlieku pamatīpašības, kuras ir svarīgas atlieku uzraudzībai, (marķieratliekas); (4) tā kā, lai kontrolētu atliekas, kā paredzēts attiecīgajos Kopienas tiesību aktos, atlieku maksimāli pieļaujamie daudzumi parasti jānosaka izmeklējamiem aknu vai nieru substrātiem; tā kā tomēr starptautiskajā tirdzniecībā, pārvadājot liemeņus, no tiem bieži vien izņem aknas un nieres, tāpēc atlieku maksimāli pieļaujamie daudzumi vienmēr jānosaka arī muskuļu vai tauku audiem; (5) tā kā to veterināro zāļu atlieku maksimāli pieļaujamie daudzumi, ko paredzēts lietot dējējputniem, dzīvniekiem laktācijas periodā vai medus bitēm, jānosaka arī olām, pienam vai medum; (6) tā kā meloksikāms, amitrāzs un albendazola oksīds jāiekļauj Regulas (EEK) Nr. 2377/90 I pielikumā; (7) tā kā nātrija tozilhloramīds, paracetamols, humīnskābes, to nātrija sāļi, hlorfenamīns, bituminosulfonāti, amonija un nātrija sāļi un betaīna glikuronāts, un 2-aminoetanola glikuronāts jāiekļauj Regulas (EEK) Nr. 2377/90 II pielikumā; (8) tā kā, lai varētu pabeigt zinātniskos pētījumus, Regulas (EEK) Nr. 2377/90 III pielikumā jāiekļauj diciklanils; (9) tā kā pirms šīs regulas stāšanās spēkā jāatvēl 60 dienu laikposms, kurā dalībvalstis, ņemot vērā šīs regulas noteikumus, var izdarīt jebkurus pielāgojumus, kas vajadzīgi saistībā ar attiecīgo veterināro zāļu tirdzniecības atļaujām, kuras piešķirtas saskaņā ar Padomes Direktīvu 81/851/EEK [3], kurā jaunākie grozījumi izdarīti ar Direktīvu 93/40/EEK [4]; (10) tā kā šajā regulā paredzētie pasākumi ir saskaņā ar Pastāvīgās veterināro zāļu komitejas atzinumu, IR PIEŅĒMUSI ŠO REGULU. 1. pants Regulas (EEK) Nr. 2377/90 I, II un III pielikumu ar šo groza, kā noteikts šīs regulas pielikumā. 2. pants Šī regula stājas spēkā sešdesmitajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1999. gada 11. novembrī Komisijas vārdā — Komisijas loceklis Erkki Liikanen [1] OV L 224, 18.8.1990., 1. lpp. [2] OV L 288, 11.11.1999., 14. lpp. [3] OV L 317, 6.11.1981., 1. lpp. [4] OV L 214, 24.8.1993., 31. lpp. -------------------------------------------------- PIELIKUMS A. Šādi groza Regulas (EEK) Nr. 2377/90 I pielikumu: 2. Pretparazītu līdzekļi 2.1. Līdzekļi pret endoparazītiem 2.1.3. Benzimidazoli un probenzimidazoli "Farmakoloģiski aktīvā(-ās) viela(-as) | Marķieratliekas | Dzīvnieku suga | Atlieku maksimāli pieļaujamie daudzumi | Izmeklējamie substrāti | Citi noteikumi | Albendazola oksīds | Albendazola oksīda, albendazola sulfona un albendazola 2-aminosulfona summa, ko izsaka ar albendazolu | Govis, aitas | 100 µg/kg | Muskuļi | | 100 µg/kg | Tauki | | 1000 µg/kg | Aknas | | 500 µg/kg | Nieres | | 100 µg/kg | Piens" | | 2.2. Līdzekļi pret ektoparazītiem 2.2.2. Formamidīni "Farmakoloģiski aktīvā(-ās) viela(-as) | Marķieratliekas | Dzīvnieku suga | Atlieku maksimāli pieļaujamie daudzumi | Izmeklējamie substrāti | Citi noteikumi | Amitrāzs | Amitrāza un visu 2,4-dimetilanilīna atliekas saturošo metabolītu summa, ko izsaka ar amitrāzu | Bites (medus) | 200 µg/kg | Medus" | | 4. Pretiekaisuma līdzekļi 4.1. Nesteroīdie pretiekaisuma līdzekļi 4.1.4. Oksikāma atvasinājumi "Farmakoloģiski aktīvā(-ās) viela(-as) | Marķieratliekas | Dzīvnieku suga | Atlieku maksimāli pieļaujamie daudzumi | Izmeklējamie substrāti | Citi noteikumi | Meloksikāms | Meloksikāms | Govis | 25 µg/kg | Muskuļi | | 60 µg/kg | Aknas | | 35 µg/kg | Nieres" | | B. Šādi groza Regulas (EEK) Nr. 2377/90 II pielikumu: 2. Organiskie savienojumi "Farmakoloģiski aktīvā(-ās) viela(-as) | Dzīvnieku suga | Citi noteikumi | 2-aminoetanola glikuronāts | Visas produktīvās sugas | | Betaīna glikuronāts | Visas produktīvās sugas | | Bituminosulfonāti, amonija un nātrija sāļi | Visas produktīvās zīdītāju sugas | Tikai lokālai lietošanai Neizmantot dzīvniekiem, no kuriem iegūst pienu patēriņam pārtikā | Hlorfenamīns | Visas produktīvās zīdītāju sugas | | Humīnskābes un to nātrija sāļi | Visas produktīvās sugas | Tikai iekšķīgai lietošanai | Paracetamols | Cūkas | Tikai iekšķīgai lietošanai | Nātrija tozilhloramīds | Zivis | Lietošanai tikai ūdenī dzimušiem dzīvniekiem" | C. Šādi groza Regulas (EEK) Nr. 2377/90 III pielikumu: 2. Pretparazītu līdzekļi 2.2. Līdzekļi pret ektoparazītiem 2.2.6. Pirimidīna atvasinājumi "Farmakoloģiski aktīvā(-ās) viela(-as) | Marķieratliekas | Dzīvnieku suga | Atlieku maksimāli pieļaujamie daudzumi | Izmeklējamie substrāti | Citi noteikumi | Diciklanils | Diciklanila un 2,4,6-triaminopirimidīn-5-karbonitrila summa | Aitas | 200 µg/kg | Muskuļi | Atlieku maksimāli pieļaujamo daudzumu pagaidu termiņš beidzas 2000. gada 1. jūlijā Neizmantot dzīvniekiem, no kuriem iegūst pienu patēriņam pārtikā | 50 µg/kg | Tauki | 400 µg/kg | Aknas | 400 µg/kg | Nieres" | --------------------------------------------------